Fra avdelingsdirektør, Avdeling for fagstøtte

 Møtedato: 06.11.14.

Notatdato: 30.10.14.

 Saksbehandler: AF

NOTAT TIL

UNIVERSITETETS STUDIEKOMITE

 **MØTEPLAN FOR VÅRSEMESTERET 2015**

**Utdanningsseminar**

Studiekomiteen har fremmet ønske om et seminar med mulighet for grundigere diskusjon av aktuelle tema innen utdanningsområdet. Det foreslås derfor et heldagsseminar på nyåret 2015, tentativ dato er fredag 16. januar. En mulig tidsramme for seminaret er kl 11 00– 1700 med påfølgende middag i Oslo sentrum. Forslag til tematisk innretning: nyskapning i undervisning læring, med fokus på vurdering. Innunder denne overskriften kan flere perspektiver diskuteres:

* Forarbeid til UiOs årsplan 2016 – 2018. Fakultetene inviteres til diskusjon for å konkretisere mulige mål og virkemidler for dette temaet for neste årsplanperiode.
* Digitalisering av eksamen; pedagogiske muligheter og begrensninger.
* Læringsfremmende vurderingsformer
* Kvalitetssikring av vurderingen og vurderingsordningene.

**Eksempler på andre tema som er meldt inn av komiteens medlemmer:**

* Utdanningsledelse – erfaringer og videreutvikling av dagens utdanningslederprogram
* Det politiske landskapet for høyere utdanning; Langtidsplan for forskning og utdanning. Lærerløftet – hvilken betydning har dette for UiO?
* Satsing på utdanningskvalitet – fra vilje til handling, jf NOKUTs notat datert 08.09.14. Hvordan løfte utdanningens status?

**Forslag til møtedatoer vårsemesteret 2015**

Torsdag 5. mars kl 14.15. – 16.15 og torsdag 6. mai kl 14.15. – 16.15.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Forslag til vedtak**

Komiteen slutter seg til møteplanen, med eventuelle endringer som fremkommer i møtet.